runetrust/blame-folketinget-dk huggingface dataset:
Morten Østergaard (RV), 2019-10-03:
Hr. Jakob Ellemann-Jensen er måske kommet tættere på svaret på, hvorfor det gik sådan, at befolkningen ønskede sig et andet flertal på trods af den megen fremgang, og om man derfor vil holde fast i det, man sagde i valgkampen om et brud med de vante rammer i Folketinget.
Henrik Dam Kristensen (S), 2012-11-07:
Så vil jeg sige, at visionen tror jeg sådan set at vi deler – måske med den moderation, at jeg synes, at vi i Danmark har nogle unikke muligheder for at forbedre situationen, netop fordi vi formår at lade den individuelle trafik gå hånd i hånd med den kollektive trafik.
Per Stig Møller (KF), 2008-02-29:
Det er fuldstændig rigtigt, at vores valg også skal overvåges, for ellers siger Rusland jo: Hvad er det for noget, hvad er det for en organisation, hvor det kun er halvdelen, der er noget galt med, og hvor den anden halvdel slet ikke bliver undersøgt?
John Vinther (KF), 1997-11-06:
Hertil er vel at sige, at dette er afklaret i forbindelse med den netop tillagte kompetence til Ombudsmanden, og man må vel også konkludere, at når vælgerne har besluttet, at et parti ikke skal repræsenteres i amtsrådet, vedrører denne beslutning jo også råd og nævn under amtsrådet.
Lene Espersen (KF), 2002-10-08:
Fru Margrete Auken var inde på de miljømæssige konsekvenser, og jeg må sige til fru Margrete Auken, at det meget klart fremgår af lovforslagets bemærkninger, afsnit 3.1.4.3, hvad de miljømæssige konsekvenser er.
Rasmus Prehn (S), 2007-12-12:
Der havde vi så simpelt hen en regering og en på det tidspunkt indenrigs- og sundhedsminister, der nu er finansminister, som var ude og sige: Jamen rolig, rolig, der er ingen grund til at være nervøse, I skal nok få den velfærd, I er blevet stillet i udsigt, for vi freder kommunerne.
Simon Kollerup (S), 2018-04-13:
Hvad er den forklaring, der godtgør, at personer og borgere i Danmark, som tilfældigvis er nabo til et privat projekt og ikke et fælleskommunalt projekt, retsligt skal være stillet anderledes, ud over at der er en eller anden sagsbehandling, som ministeren synes ville blive for omfangsrig, hvis de skulle sidestilles?
Elsebeth Gerner Nielsen (RV), 2003-12-19:
Lad mig igen læse op fra bemærkningerne: »Det kan f.eks. ske ved, at det godtgøres, at parret - udover det, der følger selve slægtskabsforholdet - har haft et længerevarende og indgående bekendtskab forud for ægteskabets indgåelse eller samlivsforholdets etablering, at parret egenhændigt har planlagt deres bryllup, eller at parret har samlevet forud for indgåelsen af ægteskabet.« Det sidste må opfattes som en form for omvendt mødomsprøve.
Jørgen Arbo-Bæhr (EL), 2007-05-10:
Men for lige at gøre det klart, og for at det ikke skyldes hr. Hans Andersens egen forvirring, vil jeg bare bede hr. Hans Andersen bekræfte mig i, at handicaphjælpere i dag ikke har nogen ret til løn under sygdom, løn under barsel, overenskomstfastsatte pensionsrettigheder eller uddannelsesrettigheder for bare at nævne nogle af de ting, som lige præcis den gruppe af offentligt ansatte, der er handicaphjælpere ikke har.
Jørn Neergaard Larsen (V), 2015-11-04:
Vort mål er først og fremmest at skabe det bedste grundlag for familiernes frie valg, og at det frie valg, når der er tale om institutionsvalg, er et valg, som forældrene også kan have tillid til, og med en servicegrad, som forældrene er tilfredse med.
Line Barfod (EL), 2002-01-11:
Når hr. Jørn Pedersen fra Socialdemokratiet nu bliver ved med at fortælle om alle de gode ting, man kan lave ved at tage penge fra de folk, der har allermindst i samfundet, så vil jeg da gerne høre, om Socialdemokratiet er gået bort fra det princip, man havde engang, om, at man tager fra de rige, og fra tesen om, at det er de bredeste skuldre, der skal bære den største byrde, siden man åbenbart mener, at til dem, der har de laveste indkomster i landet, skal man ikke tage penge til forbedringer fra de rigeste i landet, men fra de fattigste.
Lene Espersen (KF), 2004-10-27:
Derfor har jeg lidt svært ved at finde ud af, hvad det egentlig er, Dansk Folkeparti mener, men jeg håber da på, at Dansk Folkeparti efter at have lyttet til den her debat, når frem til den konklusion, at der er god grund til at have meget stor tillid til det arbejde, som PET udfører.
Lotte Rod (RV), 2023-11-15:
For når der er en ekstra lærer eller pædagog, har man jo muligheden for at være der for den elev, som har været i konflikt i frikvarteret, men hvis en lærer er helt alene, skal hun vælge imellem, om hun skal snakke med eleven og lade resten af klassen være alene, eller om hun skal overse eleven og gå ind i klassen og bare begynde undervisningen.
Martin Lidegaard (RV), 2019-04-02:
Ligesom de andre ordførere har jeg heller ikke meget andet at sige, end at jeg synes, de prioriteringer, som regeringen har lagt i de her råd, virker fornuftige, og jeg glæder mig også over, at man søger fælles EU-fodslag i de her fora, og jeg har det lidt som den tidligere ordfører, nemlig at jeg godt kunne ønske mig, at man også forsøgte at finde fælles EU-fodslag på andre områder som f.eks. holdningen til Israel-Palæstina-konflikten.
Alex Vanopslagh (LA), 2022-03-25:
Den overdrevne frigørelse – at familien skal fylde mindre, fordi det er individets frigørelse fra familien, det er frigørelsen fra rødder, normer og værdier, vi videregiver fra generation til generation, eller den der frigørelse, der fører til en selvoptagethed, hvor jeg kun er noget for mig selv og ikke for andre, og der tror jeg så i øvrigt, at vi er enige – er et problem.
Lone Dybkjær (RV), 2005-03-18:
Eller vil ministeren blot bekræfte, at økonomien bag det forslag, vi forhandler i dag, er fuldstændig og aldeles uafklaret, og at vi simpelt hen befinder os i den frivillige økonomiske mørklægning, som regeringen og Dansk Folkeparti har besluttet skal være gældende i forbindelse med lovgivningsarbejdet i forbindelse med kommunalreformen?
Line Barfod (EL), 2004-06-03:
Eller har statsministeren slet ikke opdaget, at han har stemt for, at der er skåret i kontanthjælpen, at en række familier faktisk har flere hundrede kroner mindre om måneden, at en række enlige har meget færre penge om måneden, at unge mennesker under 25 skal leve for 1.500 kr. om måneden til mad, tøj, alting?
Frank Aaen (EL), 2008-05-21:
Danmark bør arbejde for fuld respekt for, at de afrikanske lande afviser forhandlinger om investeringer, konkurrencepolitik og offentlige indkøb, og når man snakker om maksimal fleksibilitet i forhandlingerne, skal det også give mulighed for, at AVS-landene helt afstår fra at forhandle på områder som f.eks. offentlige indkøb.
Sonja Albrink (CD), 1998-06-11:
Det, der er sket, siden vi sidst havde dette beslutningsforslag til behandling, er jo, at Hummelmoseudvalget er kommet med sin konklusion, og jeg mener, at konklusionen fra Hummelmoseudvalget - og det skal jeg komme tilbage til senere i min tale - faktisk siger de samme ting, som CD har rejst her i beslutningsforslaget. Jeg vil meget gerne sige til ministeren: Lad os kigge på det her i udvalget.
Line Barfod (EL), 2004-01-22:
Fru Birthe Skaarup talte om vigtigheden af sund mad til børnene, og det er jo meget svært at være uenig i, men jeg kan bare ikke forstå, hvordan det hænger sammen med, at noget af det første, Dansk Folkeparti og regeringen foretog sig efter at være kommet til magten, var at fjerne det tilskud til sund mad i skoler og daginstitutioner, som Enhedslisten havde været med til at indføre under den tidligere regering.
Rikke Hvilshøj (V), 2002-02-08:
Regeringens planer om at sikre hjemmehjælpsmodtagere en valgfrihed mellem den kommunale og private hjemmehjælp vil også skabe et nyt marked for hjemmeservicefirmaerne, så de vil kunne fortsætte. Lovforslaget giver en besparelse på 227 mio. kr. i år og herefter 282 mio. kr. årligt.
Torsten Gejl (ALT), 2021-12-22:
Hvad tænker ordføreren om, at der i flere og flere lande bliver lavet forsøg med kontanthjælp uden modkrav, hvor man har en gruppe, der bliver undtaget fra det tvangsbaserede beskæftigelsessystem, og en gruppe, som stadig væk er en kontrolgruppe, som bliver der, og hvor den gruppe, der bliver undtaget for sanktioner, hver gang finder lige så meget arbejde eller marginalt mere arbejde end gruppen, der stadig væk er underkastet sanktioner, og trives bedre og har bedre sundhed?
Bjørn Elmquist (RV), 1997-12-18:
Men lad mig sige om det andet, for det er meget, meget spændende, om at få fjernet kasketter, så vi ikke blander den lovgivende og den udøvende magt eller endog den dømmende sammen: Jeg synes f.eks. ikke, og det er vi enige om i Det Radikale Venstre, at det er klogt, at aktive medlemmer af Folketinget er statsrevisorer eller er med i Naturklagenævnet og dér skal sidde og tage stilling til klager over en lovgivning, som man selv aktivt har været med til at vedtage.
Kamal Qureshi (SF), 2011-03-04:
Men det, jeg egentlig vil spørge om, er: Er der forskel på den måde, som Venstre og Venstres ordfører selv ser konventionen, og det, ministeren sagde, eller er der overensstemmelse mellem det, der er Venstres holdning, og det, der er ministerens holdning i det her spørgsmål?
Per Clausen (EL), 2007-02-27:
Det kunne vi se i søndags på DR 1, hvor man så, hvordan der var sket en dramatisk stigning i antallet af anmeldelser af skuldersår, og hvor man også kunne se, at der var tale om meget slemme skuldersår, hvor der var åbne sår med skader på vævet, og man kunne se soens skulderknogler.
Peter Kofod (DF), 2023-03-21:
Man kan have en virksomhed og interessere sig for lokale forhold eller for politiske forhold, og det kan gøre, at man kan have lyst til at sponsorere det parti, man støtter eller holder med, eller sponsorere en bestemt kandidat, og der er det ikke sikkert, at den grænse på 5.000 kr. er det rigtige sted.
Karina Adsbøl (DF), 2019-04-25:
Nu nævner socialministeren noget omkring sammenhængsreformen, men det her beslutningsforslag handler jo om noget helt andet, netop om kvalitetssikringen – at vi får en kulegravning, men også at vi får en ekspertgruppe i forhold til dem, der arbejder med området, hvor tidligere anbragte børn også kunne høres.
Ole Sohn (SF), 2001-05-08:
AF-kontorerne gennemfører - med accept fra de regionale arbejdsmarkedsråd - en lang række kurser og initiativer for at leve op til kvantiteten i arbejdsmarkedsreformen uden at tage hensyn til kvaliteten, uden at tage hensyn til den individuelle handlingsplan, som skal tage udgangspunkt i den enkelte arbejdsløses situation, som der står i loven, og som der har stået i de tidligere love.
Søren Pind (V), 2010-02-02:
Men altså, jeg må jo modsat spørge fru Lone Dybkjær: Altså, hvorfor tror fru Lone Dybkjær egentlig, at det udvalg, som var nedsat, og som behandlede de her spørgsmål meget grundigt, kom frem til, at et sådant nævn synes man ikke der skulle nedsættes, men at man rent faktisk i høj grad har de instrumenter, der skal til?
Lene Garsdal (SF), 2004-12-14:
Det mener vi i SF ikke er nogen myte, og det dokumenteres også meget klart i bemærkningerne til forslaget, hvor man bl.a. kan læse, hvilke katastrofale konsekvenser nedprioriteringen har fået for de ansatte, som ikke magter at arbejde på så belastede afdelinger, og det derfor er svært at få stillingerne besat.
Tove Videbæk (KRF), 1999-05-12:
Fru Pia Larsen taler om kvalitet og kvalifikation osv. i modsætning til kvantitet, men dér vil jeg gerne spørge fru Pia Larsen, om fru Pia Larsen mener, at det er, fordi kvinder generelt er dårligere kvalificeret end mænd, at de ikke får stillinger inden for f.eks. forskerverdenen?
Dennis Flydtkjær (DF), 2015-04-16:
Altså, det kunne man da trods alt prøve at undersøge i udvalgsarbejdet for at være sikker på, at man kunne løse det, for ellers er det klart, at det vil afskrække nogle fra at tage et arbejde her og nu, hvis man gjorde det med den model, som hr. Finn Thranum lagde op til.
Gitte Lillelund Bech (V), 2002-04-12:
, og samtidig skabes en sund konkurrence mellem skole- og uddannelsesinstitutioner om at levere den bedst mulige undervisning til gavn for eleverne, de studerende og Danmark. For Venstre er det vigtigt, at der skabes åbenhed om alle forhold, som vedrører en uddannelse og en uddannelsesinstitutions indhold og kvalitet.
Jesper Petersen (SF), 2012-01-31:
Jeg mener som sagt, at der absolut er noget at komme efter, og derfor er jeg glad for, at der er flere ressourcer nu til at gøre det end det, det lykkedes Dansk Folkeparti igennem mange, mange år at få afsat til arbejdet, og jeg er rigtig glad for, at de skal arbejde på en måde, der rent faktisk giver mening, og ikke på sådan en oldnordisk facon, der mest var til, for at Dansk Folkeparti kunne lave et eller andet pr-stunt
Morten Messerschmidt (DF), 2023-06-01:
Nu kan fru Sólbjørg Jakobsen nok bedst svare på sit eget partis vegne, men hvordan ser man på det her med, at man lader den model, der findes i finanssektoren, om, at man, når man nærmer sig pensionsalderen, kan gå ned på en 4-dagesarbejdsuge, bredes ud til også andre sektorer?
Bodil Kornbek (KRF), 2003-05-14:
Det er vigtigt, at man fastholder den tradition, der også ligger i hele tanken om de frie skoler - en tanke og en tradition, som bygger på tillid til, at forældrene er de bedst egnede til at varetage børnenes interesser, og at de faktisk er i stand til at vælge skoler ud fra nogle bestemte pædagogiske og undervisningsmæssige værdier og dermed gøre det, de mener er bedst for netop deres børn.
Kim Andersen (V), 2011-10-27:
Den tidligere VK-regering har på et meget tidligt tidspunkt taget en række initiativer til at sikre disse målsætninger med bankpakke I og fremefter, og det her lovforslag er en udmøntning af den politik, som vi naturligvis også nu som opposition slutter op om, og vi står ved, at det er forligsstof.
Flemming Møller Mortensen (S), 2009-12-11:
Når nu Sundhedsstyrelsen får talt, kunne man jo godt forestille sig, at Sundhedsstyrelsen fremlægger en plan for en organisering, som skal være lidt anderledes end den, man har, og vil ministeren så have lysten til at sikre, at den organisering også bliver gennemført, hvis Sundhedsstyrelsen kommer med en anbefaling?
Karina Lorentzen (SF), 2008-11-06:
Så vidt jeg husker, kom bl.a. Venstre til magten ved at slå sig op på en hård og konsekvent retspolitik, og nu har man faktisk en retspolitik, der er så slatten, at man ikke har andre forslag her i dag end et forslag om udvidet adgang til telefonaflytning for at kunne løse problemerne på den dagsorden, som ligger her.
Pernille Schnoor (ALT), 2016-05-27:
Alternativet mener, at det er vigtigt at få eventuelle fejl frem i lyset, og vi støtter derfor, at en hurtigtarbejdende undersøgelsesgruppe får klarlagt omstændighederne ved Søfartsstyrelsens og de øvrige danske myndigheders rolle i sagen, og hvorvidt resultaterne af de foretagne undersøgelser giver anledning til at nedsætte en undersøgelseskommission.
Lene Espersen (KF), 1998-12-08:
at det i sig selv ville være en livsfarlig strategi at gå ind på at tvinge ting til folkeafstemning for ofte. Jeg mener bare, at det under alle omstændigheder, og det har vi sagt ærligt og klart hele vejen igennem, lå i kortene, at der skulle være en mulighed for, at befolkningen kunne blive spurgt igen, hvis det drejede sig om, at man på et tidspunkt fik et klart indblik i, hvad det egentlig var, der lå i de danske forbehold, og hvilke problemer det ville skabe for den måde, som samarbejdet udviklede sig på. Naturligvis mener jeg, at vi skal benytte os af den mulighed, hvis der viser sig et flertal i befolkningen for det, men jeg vil godt tage afstand fra, at der skulle være tale om, at man bare bliver ved og ved og ved.
Johs. Poulsen (RV), 2006-05-10:
Jeg vil sige, at hvis man i Folketinget fik en positiv modtagelse af forslaget og der var flertal for at arbejde videre med tankegangen, der ligger heri, så har jeg svært ved at se, at man overhovedet kunne undgå at komme ind på en række af de elementer, som hr. Per Clausen nævner, for en række af de fradrag eller nogle af de elementer i skattesystemet, som vi kender i dag,
Ida Auken (RV), 2016-01-14:
Jeg synes, det er en spændende balance, vi er ved at finde her, og i stedet for at sige, at vi har taget det værste fra begge verdener, som jeg tror nogle nok synes – altså at man har taget al bureaukratiet og ikke nødvendigvis det privates drive med samtidig – så tror jeg, at vi efterhånden er ved at være nået derhen, hvor man faktisk kan få det offentlige og det private til at være i et rigtig spændende samspil.
Hans Peter Baadsgaard (S), 1998-06-16:
ved at sige, at så skal man heller ikke i andre sager forfølge det mål at fastslå faderskabet til børn for at fastholde det princip, som også i Børnelovudvalgets betænkning er det helt grundlæggende, nemlig at det er barnets tarv at have ret til en far og en mor. Det er altså ikke et spørgsmål om, hvorvidt vi i detaljer kan regulere folks adfærd.
Tina Nedergaard (V), 2008-04-03:
Forslaget, vi nu skal behandle, betyder, at yngre jordbrugere, som etablerer sig første gang i selveje, får mulighed for forhøjede lånegarantier, mens der samtidig skabes mulighed for, at ministeren kan sikre, at der er balance mellem ordningens indtægter og ordningens udgifter.
Jytte Andersen (S), 1998-11-03:
Til fru Kirsten Jacobsen, som er meget forarget over disse ting, vil jeg blot sige, at det her er jo ikke et spørgsmål om, hvorvidt man har været nede i boligaktivisternes rækker, havde jeg nær sagt, eller boligpolitikernes rækker i mange år eller i få år.
Kristian Thulesen Dahl (DF), 2004-11-30:
Den anden mulighed er jo, at staten ikke vil acceptere en skattestigning, men fuldstændig med fordøren åben siger, at man så godt vil acceptere, at der forbruges mere i den kommunale økonomi, og det tager man så i givet fald fra statskassen, men hvor det holder den samlede vækstramme.
Sara Emil Baaring (S), 2026-01-13:
Med L 90 samler vi statens analysekapacitet på dagtilbuds-, undervisnings- og uddannelsesområdet ét sted, og så vil vi styrke VIVE, så der fortsat produceres uafhængig viden, men vi vil gøre det i en mere fokuseret ramme og med færre parallelle strukturer og mindre overlap.
Louise Frevert (DF), 2006-03-21:
I den forbindelse vil jeg gerne spørge ministeren, om ministeren egentlig mener, at de initiativer, som allerede er taget, er tilstrækkelige, når det drejer sig om sexslaver, hvor vi eksempelvis på det seneste har set tilfælde med 16-årige piger, der kan købes for ingen penge i europæiske lande.
Mai Mercado (KF), 2014-02-07:
Og der kunne jeg godt tænke mig at høre, om hr. Finn Sørensen synes, at det som parlamentarisk grundlag er tilfredsstillende, at man selv skal vedblive med at rejse den her slags debatter, eller om han synes, at den debat, der har været i dag, bare er helt tilfredsstillende og god.
Karsten Hønge (SF), 2023-05-12:
Grønlands vel nok mest markante stemme for selvstændighed igennem årtier, Aqqaluk Lynge, som både er digter og kulturpersonlighed og politiker, er nået frem til den konklusion efter nu i årtier at have argumenteret for Grønlands løsrivelse, at man opnår mest mulig selvstændighed inden for rigsfællesskabets rammer.
Susanne Eilersen (DF), 2015-03-19:
Vi vil gerne vide, om det er alle former for bøder, forslagsstillerne tænker på, om der er nogen bagatelgrænser, og hvilke slags bøder der skal indtægtsreguleres, og om der eventuelt er et loft over bødestørrelserne ud fra de forskellige kategorier af bøder.
Lennart Damsbo-Andersen (S), 2014-04-08:
I Socialdemokratiet har vi noteret os, at Liberal Alliance ikke er med i den aftale, som økonomiog indenrigsministeren og finansministeren har indgået med en række partier om en gennemgang af den samlede vederlæggelse til fuldtidspolitikere i kommuner, regioner, Folketinget og for ministre med henblik på, at der udarbejdes forslag til, hvordan vederlag skal være fremadrettet.
Kristian Thulesen Dahl (DF), 2013-12-17:
Jeg har jo flere gange her i Folketinget i løbet af efteråret forsøgt at få en debat med statsministeren om velfærdsturisme – det her begreb med, at folk bl.a. fra østeuropæiske lande kan komme til Danmark og ikke bare arbejde, så vi risikerer social dumping og den slags, men jo også få velfærdsydelser udbetalt.
Anders Fogh Rasmussen (V), 2003-10-09:
Der har været lidt spredt fægtning fra oppositionen, synes jeg nok, når det gælder den praktiske politik, og måske har det været lidt vanskeligt sådan at øjne en fælles linje, men det skal en regering jo ikke beklage sig over, så det bidrager jo kun yderligere til min glæde.
Morten Messerschmidt (DF), 2023-11-15:
Altså, det, som i hvert fald den tidligere regering meget formfuldendt formulerede i »Retfærdig og Realistisk«, var, at kom man til Danmark, skulle man til Rwanda og have sin sag undersøgt, hvorefter man så skulle tilbage til Danmark, idet det blev antaget, at det så ville skræmme illegale immigranter, der vidste, at det ville være udsigtsløst, væk.
Ulla Tørnæs (V), 2010-06-10:
Med dagpengereformen, hvor vi nedsætter dagpengeperioden fra 4 år til 2 år, bidrager vi både på kort sigt til genopretningen af dansk økonomi, og samtidig bidrager vi også med en ganske betydelig udvidelse af arbejdsstyrken, idet beskæftigelsen vil forøges med 13.000 fuldtidspersoner.
Pernille Blach Hansen (S), 2003-01-22:
Jeg vil gerne spørge hr. Eyvind Vesselbo, om ikke det var muligt at forsøge at forklare, hvordan det styrker informationen til forbrugerne i Danmark, at Landbrugsraadet nu skal være medlem af en bestyrelse, der før har bestået af græsrodsorganisationer, som havde en interesse i at oplyse befolkningen.
Mike Legarth (KF), 2012-10-23:
Samtidig er det forventningen, at forslaget vil betyde, at et øget byggeri af almene boliger, svarende til ca. 700 boliger om året, vil medføre flere ordrer til byggeriet og således en større efterspørgsel og forhåbentlig flere arbejdspladser og fastholdelse af de arbejdspladser, der allerede er.
Per Stig Møller (KF), 2000-03-29:
I 1970'erne var jeg også ude for SF'ere, som meget gerne ville have ret til civil ulydighed ind i loven, og dér måtte jeg sige til SF'erne, at hvis man sætter det at have ret til civil ulydighed ind i loven, jamen så er det ikke civil ulydighed længere, for så er det lovmedholdeligt.
Hans Andersen (V), 2020-11-11:
Min opfordring skal være, at regeringen kigger på at etablere sådanne testfaciliteter ved grænsen, og det fører mig til at spørge om, hvorfor det er, at der er nogle lande, der grænser op til Danmark, og som man kan komme til Danmark fra f.eks. med færge, der vil blive opfattet som grænselande i regeringens definition, mens andre, hvorfra man også kan komme hertil med en direkte færge, ikke bliver opfattet som grænselande?
Pernille Sams (KF), 1998-10-29:
Forslaget er samlet set gunstigt for virksomhederne, idet det forventes at medføre et provenutab i størrelsesordenen 100 mio. kr. - et provenutab for staten vel at mærke. Det fremgår imidlertid, at gruppen af selskaber og personer vil blive forøget som følge af nedsættelse af grænsen for ejerandel fra 50 til 25 pct. for CFC-beskatning.
Jakob Sølvhøj (EL), 2018-01-09:
Er ordføreren ikke enig i, at man med flytning af ansvaret fra de gamle amter og ud til de enkelte kommuner har gjort området meget økonomisk sårbart, og at man med de grænser, der er nu, hvor man altså skal helt op på en udgift på over en million, har et system, som gør fordelingen af midlerne på det her område alt for vilkårlig eller tilfældig?
Per Clausen (EL), 2007-02-21:
Jeg vil bare i al stilfærdighed sige, at uanset hvilke ideer De Radikale eller Socialdemokraterne skulle få om at indføre brugerbetaling efter et kommende valg, så vil det i hvert fald ikke kunne ske med udgangspunkt i de partier, der støtter, at man får en sådan regering, for Enhedslisten vil under ingen omstændigheder stemme for sådanne forslag.
Torsten Schack Pedersen (V), 2010-07-02:
Jeg synes jo, at det er besynderligt, at man bliver ved med at påstå, at de ændringer, der blev lavet i skattesystemet i 2003 og 2007, er ufinansierede, og at de så i øvrigt også skulle være til gavn for de højestlønnede – de allerrigeste tror jeg var det ord, som hr. Eigil Andersen brugte her på talerstolen.